ג'ין טירני

ג'ין אילייזה טירְני (באנגלית: Gene Eliza Tierney; 19 בנובמבר 1920 – 6 בנובמבר 1991) הייתה שחקנית קולנוע ותיאטרון אמריקאית.
היא הייתה ידועה בגילומה את דמות הנושא בסרט "לורה" (1944) והייתה מועמדת לפרס האוסקר לשחקנית הטובה ביותר על תפקידה בסרט "בצבת הקנאה" ("Leave Her to Heaven", 1945).

 חייה המוקדמים 
ג'ין טירני נולדה בברוקלין, ניו יורק, להווארד שרווד טירני ובל לאבינה טיילור. היא נקראה על שמו של דודה מצד אמה, שמת מסוכרת בגיל 17. היו לה אח בוגר ואחות צעירה. אביה היה סוכן ביטוח מצליח ממוצא אירי ואמה הייתה מדריכת חינוך גופני לשעבר. ב-1926 עברה המשפחה לקונטיקט.

עוד בנעוריה החלה בכתיבת שירה והמשיכה בכך במהלך חייה. היא בילתה שנתיים באירופה, בלימודים בבית ספר בין-לאומי בלוזאן, שווייץ, שם למדה לדבר צרפתית שוטפת. בשנת 1938 היא חזרה לארצות הברית ולמדה בקונטיקט.

בזמן שטיילה עם אמה ואחיה בחוף המערבי, היא ביקרה באולפני האחים וורנר והבמאי אנטולי ליטבאק, שנשבה ביופייה של טירני בת ה-17, אמר לה שהיא צריכה להיות שחקנית. האחים וורנר רצו להחתים אותה על חוזה, אבל הוריה יעצו לה לדחות את ההצעה, בעיקר בגלל המשכורת הנמוכה יחסית.

טירני למדה בסטודיו קטן למשחק בגריניץ' וילג', נו יורק, והפכה לבת טיפוחיו של הבמאי והמפיק ג'ורג' אבוט.

 ברודוויי 
שמאל|ממוזער|250px|ג'ין טירני, "לורה", 1944
בשנת 1938 קבלה טירני את תפקידה הראשון בברודוויי במחזה "!What a Life", בו היא חצתה את הבמה כשהיא נושאת דלי מים. מבקר המגזין "וראייטי" כתב על כך: "הגברת טירני היא ללא ספק נושאת המים היפה ביותר שראיתי מימי". באותה שנה שימשה גם כשחקנית מחליפה בהצגה "The Primrose Path".
בשנת 1939 הופיעה בתפקיד שחקנית הקולנוע האמריקאית מולי אודיי , בהפקה "Mrs. O'Brien Entertains" בברודוויי.

אביה של טירני הקים חברה בשם "Belle-Tier", לצורך מימון וקידום קריירת המשחק שלה ובשנת 1939 החתימה אותה חברת "סרטי קולומביה" על חוזה לחצי שנה.
היא פגשה את הווארד יוז, שניסה לפתות אותה ללא הצלחה, עקב היותה ממשפחה אמידה, כך שלא התרשמה מעושרו. למרות הדחייה, הפך יוז בסופו של דבר ידיד לכל החיים.
לאחר שצלם יעץ לה להוריד מעט ממשקלה, היא כתבה למגזין האופנה "הרפרס בזאר" לגבי דיאטה, עליה הקפידה במשך 25 השנים הבאות.

ב-1940, כאשר "סרטי קולומביה" נכשלו במציאת פרויקט בשביל טירני, היא שבה לברודוויי וכיכבה בהצגה "The Male Animal", שנחלה הצלחה מסחרית וגם בקרב המבקרים. טירני הפכה לכוכבת של ברודוויי לפני יום הולדתה ה-20. ההצגה הייתה להיט ותמונותיה של טירני הופיעו על שער המגזין "לייף" (1941) ובמגזינים "הרפרס בזאר", "ווג" ו-"Collier's Weekly".

 קולנוע 
שמאל|ממוזער|250px|ג'ין טירני וברוס קאבוט, "Sundown", 1941
שמאל|ממוזער|250px|ג'ין טירני ודיינה אנדרוז, "לורה", 1944
שמאל|ממוזער|250px|ג'ין טירני, מגזין חיל האוויר האמריקאי "Brief", גיליון ה-10 באפריל 1945
שמאל|ממוזער|250px|ג'ין טירני, "Leave Her to Heaven", 1945
שמאל|ממוזער|250px|מימין לשמאל: ג'ין וינסנט, ג'ין טירני וגלן לאנגן, "דרגונויק", 1946
מנהל חברת "פוקס המאה ה-20", דריל זאנוק, ראה את ג'ין טירני ומיהר להציע לה חוזה. טירני דרשה וקבלה חוזה מיוחד, שונה מהחוזים של שחקניות אחרות באותה התקופה. תנאי החוזה הבטיחו שלא תישאר חסרת תעסוקה בין סרט לסרט, שתוכל לחזור לברודוויי בכל שנה כדי לשחק במחזות, שלא תצטרך לשנות את האורך או הצבע של שיערה ושלא תצטרך לתקן את שיניה העקומות קמעה. מלבד השיניים, לטירני הייתה גם לסת עליונה בולטת מעל התחתונה (overbite ). מאוחר יותר קבע דריל זאנוק שהיא "ללא ספק האישה היפה ביותר בתולדות הקולנוע".

ג'ין טירני חתמה על חוזה עם "פוקס המאה ה-20" וסרטה הראשון (1940) היה המערבון של פריץ לנג, "The Return of Frank James", לצדו של הנרי פונדה.
הופעתה בקומדיה הקלאסית של ארנסט לוביטש, "השמיים יכולים לחכות" (1943), סימנה תפנית חיובית בקריירה של טירני והפופולריות שלה גדלה.
בשנת 1944 כיכבה בתפקידה המפורסם ביותר – דמותה של לורה האנט בסרט הפילם נואר של אוטו פרמינגר, "לורה".

בשנת 1945 שיחקה את דמותה של הפאם פאטאל הקנאית והנרקיסיסטית אלן ברנט הארלנד, בסרט על פי הרומן רב המכר "Leave Her to Heaven" (בצבת הקנאה) לצידו של קורנל ויילד. על תפקידה זה הייתה מועמדת לפרס האוסקר לשחקנית הטובה ביותר. זה היה הסרט המצליח ביותר של "פוקס המאה ה-20" בשנות ה-40. הבמאי מרטין סקורסזה ציין אותו כאחד הסרטים האהובים עליו בכל הזמנים ואת טירני כאחת השחקניות הכי לא מוערכות כראוי של "תקופת הזהב" של הוליווד (סוף שנות ה-20 עד תחילת שנות ה-60).

ב-26 באוקטובר 1946, כיכבה טירני בעיבוד רדיו לרומן "בדליה" (Bedelia) , בסדרת הדרמה האנתולוגית "Hollywood Star Time" .

בשנת 1946 כיכבה בסרטו הראשון כבמאי של ג'וזף ל. מנקייביץ', "Dragonwyck", לצדו של וינסנט פרייס. בשנת 1947 שיחקה בסרט "The Ghost and Mrs. Muir" לצד רקס הריסון ובשנת 1948 שיחקה בקומדיה "That Wonderful Urge". בשנת 1949 שוב שיתפה פעולה עם פרמינגר כשכיכבה בסרט הפילם-נואר הקלאסי שלו "Whirlpool", לצד חוזה פרר.

בשנת 1951 הושאלה טירני לחברת הסרטים "סרטי פרמאונט", שם עשתה קטע קומי יוצא דופן בסרט "החותנת בירח הדבש" לצדה של תלמה ריטר. באותה שנה שיחקה בסרט "Close to My Heart" של חברת "האחים וורנר", לצד ריי מילאנד.
בשנת 1952 פג תוקף החוזה שלה עם "פוקס המאה ה-20" ובאותה שנה כיכבה בסרט של חברת "מטרו גולדווין מאייר", "Plymouth Adventure", לצד ספנסר טרייסי, שבמקביל גם ניהלה איתו רומן.

בשנת 1953 שיחקה לצדו של קלארק גייבל בסרט "Never Let Me Go", שצולם באנגליה ונשארה באירופה לצילומי הסרט "Personal Affair" של חברת "יונייטד ארטיסטס". בעודה באירופה החל רומן בינה ובין הנסיך עלי ח'אן , אבל תוכניותיהם להינשא נתקלו בהתנגדות חריפה מצד אביו, אגא ח'אן השלישי . טירני חזרה לארצות הברית לככב בסרט "Black Widow" לצדה של ג'ינג'ר רוג'רס.

 נישואים ראשונים 
ג'ין טירני נישאה פעמיים. בראשונה ב-1 ביוני 1941 לאולג קסיני , מעצב אופנה ותלבושות, איתו ברחה להתחתן בלאס וגאס. הוריה התנגדו לנישואיהם, מכיוון שנולד באירופה למשפחה רוסית-איטלקית. נולדו להם שתי בנות, אנטואנט דריה קסיני (15 באוקטובר 1943 – 11 בספטמבר 2010) וכריסטינה "טינה" קסיני (נולדה ב-19 בנובמבר 1948), שנולדה לאחר גירושיהם הראשונים.

ביוני 1943, בעודה בהריון עם דריה, טירני חלתה באדמת. היא נדבקה בה ככל הנראה כשהייתה אורחת כבוד במופע שהוצג בפני חיילי מארינס בסן פרנסיסקו, על ידי נשיקה מחיילת החולה במחלה, שהפרה את הוראות ההסגר כדי להפגש עם השחקנית הנערצת עליה. דריה נולדה טרם זמנה בוושינגטון די. סי., במשקל 1.42 קילוגרם, ונזקקה לעירוי דם מלא. האדמת גרמה לנזק גנטי: דריה הייתה חירשת, עיוורת באופן חלקי עם קטרקט ובעלת פיגור שכלי קשה. היא מאוחר יותר הוכנסה למוסד למשך חלק נכבד מחייה. הווארד יוז, ידידה של טירני, שילם את ההוצאות הרפואיות על דריה.

טירני וקסיני נפרדו ב-20 באוקטובר 1946 והתגרשו סופית באופן רשמי רק ב-13 במרץ 1948. הזוג התפייס באוגוסט 1948, אבל לא נישא מחדש.
ב-1946, בזמן שהיו פרודים, טירני פגשה את ג'ון קנדי הצעיר, בוגר מלחמת העולם השנייה, שביקר בסט של הסרט "דרגונויק". הם ניהלו רומן, אותו סיימה בשנת 1947 אחרי שקנדי אמר לה שלעולם לא יוכל להתחתן איתה בגלל שאיפותיו הפוליטיות. בשנת 1960 שלחה לו טירני הודעת ברכה לרגל ניצחונו בבחירות לנשיאות.

טירני נישאה מחדש לקסיני, אבל הם התגרשו שוב ב-1952. קסיני הבטיח בזמן הגירושים שיכתוב צוואה שבה יוריש לבנותיו חצי מהונו. מאוחר יותר הוא הוריש 500,000 דולר לדריה ומיליון דולר לכריסטינה קסיני וטירני נשארו ידידים עד מותה.

 בעיות בריאות 
בשל האירועים העצובים בחייה, נאבקה טירני במשך שנים עם מקרי דיכאון. ב-1953 סבלה מבעיות בריכוז שהשפיעו על עבודתה בקולנוע. היא עזבה את הסרט "Mogambo" והוחלפה על יד גרייס קלי. ב-1955, בזמן שהצטלמה לסרט "The Left Hand of God" לצד המפרי בוגרט, טירני חלתה ובוגרט עזר לה עם הטקסט ועודד אותה לבקש טיפול. היא פנתה למוסד פסיכיאטרי בנו יורק ואחר כך בקונטיקט. לאחר 27 טיפולים בנזעי חשמל (שוקים חשמליים) שנועדו להקל על הדיכאון הקשה, טירני ברחה מהמוסד אבל נתפסה והוחזרה אליו. ניסיון זה הפך אותה למתנגדת גלויה לטיפול בשוק חשמלי, בטענה כי הדבר הרס חלקים משמעותיים מהזיכרון שלה.

בדצמבר 1957 יצאה טירני מדירת אמה לאדן החלון בקומה ה-14 ועמדה שם כ-20 דקות, מה שנחשב כניסיון התאבדות. הוזמנה משטרה ומשפחתה של טירני הכניסה אותה למרפאה בקנזס. ב-1958 שוחררה מהמוסד לאחר שעברה טיפול בדיכאון ועבדה זמן מה כמוכרנית בחנות בגדים מקומית, כחלק מהשתלבותה מחדש בחברה. זיהויה על ידי לקוחה הפך לכותרות שערורייתיות בעיתונים.

בהמשך אותה שנה, "פוקס המאה ה-20" הציעה לה את התפקיד הראשי בסרט "Holiday for Lovers", אבל המתח הכריע אותה. מספר ימים בלבד לאחר תחילת הצילומים, היא עזבה את הסרט וחזרה למרפאה לזמן מה.

 נישואים שניים 
בשנת 1958, פגשה טירני את ברון הנפט הטקסני וו. הווארד לי (W. Howard Lee), שהיה נשוי לשחקנית הדי לאמאר מאז 1953. הם התגרשו ב-1960 לאחר קרב ארוך על תשלום מזונות ולי התחתן עם טירני ב-11 ביולי אותה שנה באספן (קולורדו). הם התגוררו ביוסטון (טקסס) ופלורידה והיו נשואים עד מותו ב-1981.

ב-1962, "פוקס המאה ה-20" הודיעה שטירני תשחק את התפקיד הראשי בסרט "Return to Peyton Place", אבל טירני עזבה את הפרויקט לאחר שנכנסה להריון. מאוחר יותר היא הפילה.

בשנת 1962 שבה טירני למסכים עם הסרט בכיכובה "הסנאט ימליץ ויאשר", בו צפתה עם בעלה בהקרנה פרטית בבית הלבן, ובשנת 1963 שיחקה בסרט "צעצועים בעליית הגג" וזכתה לשבחי הביקורת על הופעותיה. למרות שנראה היה שהקריירה שלה חזרה למסלולה, ב-1964 טירני שוב פרשה.

 השנים המאוחרות 
בשנות ה-60 כתבה טור על חיי חברה בעיתון ביוסטון ורק בשנת 1969 היא שבה לככב בסרט הטלוויזיה "Daughter of the Mind" עם דון מארי וריי מילאנד. הופעתה האחרונה הייתה בשנת 1980, במיני-סדרה הטלוויזיונית "Scruples".

בשנת 1979 פרסמה ג'ין טירני את האוטוביוגרפיה שלה, "דיוקן עצמי" ("Self-Portrait"), בה כתבה על חייה, הקריירה שלה ומחלת הנפש שלה. ב-17 בפברואר 1981 טירני התאלמנה כשהווארד לי נפטר לאחר מחלה ארוכה.

בשנת 1986 קיבלה טירני, לצדו של השחקן גרגורי פק, את פרס דונוסטיה הראשון למפעל חיים בפסטיבל הסרטים הבין-לאומי סן סבסטיאן, ספרד, אליו הוזמנה כאורחת כבוד.

בנוסף לכך, על תרומתה לתעשיית הקולנוע, לטירני יש כוכב בשדרת הכוכבים של הוליווד, בשדרת הוליווד 6125.

ג'ין טירני מתה בשנת 1991, כשבועיים לפני יום הולדתה ה-71, ביוסטון. בהשפעת חברת "פוקס", היא התחילה לעשן לאחר הקרנת סרטה הראשון, כדי להנמיך את קולה. טירני הפכה למעשנת כבדה ומתה מנפחת (מחלת ריאות חסימתית כרונית). היא קבורה בבית העלמין גלנווד  ביוסטון. בתה דריה מתה ב-2010 בגיל 66 ונקברה לצד אמה.
מסמכים שונים הקשורים לסרטיה של טירני שמורים בארכיון הסרטים של אוניברסיטת וסליאן, אליו יש נגישות מלאה.

 אזכורים תרבותיים 
ג'ין טירני הייתה גיבורה של רומן שיצא בשנת 1947 בשם "ג'ין טירני ומתנת הנישואין הבלתי-נראית".
טירני דורגה במקום ה-71 ברשימת "100 כוכבי הקולנוע הסקסיים של כל הזמנים" של מגזין "פרמייר" .

 תפקידים בברודוויי 
 שנה  הצגה  סוגה  תפקיד  במאי 1938 What A Life! קומדיה נושאת מים ג'ורג' אבוט 1938 The Primrose Path דרמה קומית שחקנית מחליפה ג'ורג' אבוט 1939 Mrs O'Brien Entertains קומדיה Molly O'Day ג'ורג' אבוט 1939 Ring Two קומדיה Peggy Carr ג'ורג' אבוט 1940 The Male Animal  קומדיה Patricia Stanley הרמן שמלין 

 פילמוגרפיה 
 שנה  שם הסרט כפי שהופץ בישראל  הסרט  תפקיד  במאי  שחקנים נוספים 1940 פרנק ג'יימס חוזר ובא The Return of Frank James  Eleanor Stone פריץ לאנג הנרי פונדה 1941 Hudson's Bay  Barbara Hall אירוינג פיצ'ל  פול מוני, וינסנט פרייס 1941 דרך הטבק / ברחוב הטובקו Tobacco Road Ellie Mae Lester ג'ון פורד צ'ארלס גרייפוין , דיינה אנדרוז 1941 מלכת הפרטיזנים Belle Starr  Belle Starr  אירוינג קמינגז  רנדולף סקוט , דיינה אנדרוז 1941 עם שקיעת השמש Sundown  Zia הנרי האת'וויי  ברוס קאבוט  1941 בקלחת שנחאי The Shanghai Gesture  Victoria Charteris (Poppy Smith -הידועה כ) יוזף פון שטרנברג וולטר יוסטון 1942 בן הזעם Son of Fury: The Story of Benjamin Blake  Eve ג'ון קרומוול  טיירון פאואר 1942 טבעות אהבה Rings on Her Fingers  Susan Miller (Linda Worthington -הידועה כ) רובן ממוליאן הנרי פונדה 1942 צפרי הרעם Thunder Birds  Kay Saunders ויליאם ולמן פרסטון פוסטר , ג'ון סאטון  1942 הנערה מסין China Girl  Miss Haoli Young הנרי האת'וויי ג'ורג' מונטגומרי  1943 בשמיים יכולים לחכות/ בנפול המסך Heaven Can Wait  Martha Strabel Van Cleve ארנסט לוביטש דון אמיצ'י 1944 לאורה Laura Laura Hunt  אוטו פרמינגר דיינה אנדרוז, קליפטון וב, וינסנט פרייס 1945 פעמון לאדאנו A Bell for Adano  Tina Tomasino הנרי קינג  ג'ון הודיאק  1945 בצבת הקנאה Leave Her to Heaven Ellen Brent Harland ג'ון שטאל  קורנל ויילד, ג'ין קריין, וינסנט פרייס 1946 דרגונויק Dragonwyck  Miranda Wells Van Ryn ג'וזף ל. מנקייביץ' וולטר יוסטון, וינסנט פרייס 1946 חוד התער/ על חוד התער The Razor's Edge Isabel Bradley Maturin אדמונד גולדינג  טיירון פאוור, אן בקסטר, ג'ון פיין  1947 הדמות המאצילה The Ghost and Mrs. Muir  Lucy Muir ג'וזף ל. מנקייביץ' רקס הריסון, ג'ורג' סנדרס, אדנה בסט  1948 The Iron Curtain  Anna Gouzenko ויליאם וולמן דיינה אנדרוז 1948 סקנדל בדף ראשון That Wonderful Urge  Sara Farley רוברט סינקלייר טיירון פאוור 1949 במערבולת Whirlpool  Ann Sutton אוטו פרמינגר ריצ'רד קונטה , חוזה פרר 1950 לילה במטרופוליס Night and the City  Mary Bristol ז'ול דאסן ריצ'רד וידמרק 1950 Where the Sidewalk Ends  Morgan Taylor (Payne) אוטו פרמינגר דיינה אנדרוז 1951 החותנת בירח הדבש The Mating Season Maggie Carleton McNulty מיצ'ל ליסן  ג'ון לנד , מרים הופקינס, תלמה ריטר 1951 בריביירה On the Riviera Lili Duran וולטר לאנג  דני קיי 1951 סודו של האגם The Secret of Convict Lake  Marcia Stoddard מייקל גורדון  גלן פורד 1951 Close to My Heart  Midge Sheridan ויליאם קיילי  ריי מילאנד 1952 Way of a Gaucho  Teresa ז'אק טורנור  רורי קלהון  1952 מגלות לגאולה Plymouth Adventure  Dorothy Bradford קלארנס בראון  ספנסר טרייסי, ואן ג'ונסון, ליאו גן 1953 לעולם אל תעזבני Never Let Me Go  Marya Lamarkina דלמר דייבס  קלארק גייבל 1953 אהבתה של בת 17 Personal Affair  Kay Barlow אנת'וני פליסייר  ליאו גן, גליניס ג'ונס 1954 המאהב האלמוני Black Widow  Iris Denver ננאלי ג'ונסון  ג'ינג'ר רוג'רס 1954 המצרי/ שנהת המצרי The Egyptian  Baketamon מייקל קורטיז ג'ין סימונס, ויקטור מצ'ור, אדמונד פורדום 1955 ברית שטנים The Left Hand of God  Anne Scott אדוארד דמיטריק המפרי בוגרט 1962 הסנאט ימליץ ויאשר Advise & Consent Dolly Harrison אוטו פרמינגר הנרי פונדה, וולטר פידג'ן, פרנצ'וט טון  1963 צעצועים בעליית הגג Toys in the Attic  Albertine Prine ג'ורג' רוי היל דין מרטין 1963 Las cuatro noches de la luna llena  סובי מרטין  דן דיילי  1964 שלוש נערות במדריד The Pleasure Seekers  Jane Barton ג'ין נגולסקו  אן-מרגרט

 טלוויזיה 
 שנה  תוכנית  תפקיד  משתתפים נוספים  הערות 1947 The Sir Charles Mendl Show עצמה מנחה: צ'ארלס מנדל 1953 Toast of the Town (שמו המקורי של המופע של אד סאליבן) עצמה מנחה: אד סאליבן עונה 6, תוכנית 33 1954 טקס פרסי אוסקר ה-26  עצמה מנחים: דונלד או'קונור, פרדריק מארץ' מציגה את פרסי עיצוב התלבושות 1957 What's My Line?  עצמה מנחה: ג'ון דיילי אורחת מסתורית (25 באוגוסט) 1960 General Electric Theater  Ellen Galloway מנחה: רונלד רייגן פרק: "Journey to a Wedding" 1969 The F.B.I.  Faye Simpson מנחה: Efrem Zimbalist  פרק: "Conspiracy of Silence" 1969 Daughter of the Mind  Lenore Constable ריי מילאנד סרט טלוויזיה 1974 התוכנית של מרב גריפין  עצמה מנחה: מרב גריפין 1979 התוכנית של מרב גריפין עצמה מנחה: מרב גריפין 1980 The Tonight Show  עצמה מנחה: ג'וני קרסון 1980 התוכנית של מייק דאגלס  עצמה מנחה: מייק דאגלס 1980 דינה!  עצמה מנחה: דינה שור 1980 Scruples  Harriet Toppington לינדזי וגנר מיני-סדרה טלוויזיונית 1999 ביוגרפיה  עצמה (חומר ארכיוני) מנחה: פיטר גרייבס תוכנית דוקומנטרית ביוגרפית (26 במרץ) – "Gene Tierney: A Shattered Portrait"

 לקריאה נוספת 
Cassini, Oleg (1987). In My Own Fashion: An Autobiography. Simon & Schuster
Devillers, Marceau (1987). Gene Tierney: A Biography. Pygmalion/G.Watelel
Merigeau, Pascal (1987). Gene Tierney: A Biography. Paris
Tierney, Gene with Mickey Herskowitz (1979). Self-Portrait. Peter Wyden
Vogel, Michelle (2005) . Gene Tierney: A Biography. McFarland & Company

 קישורים חיצוניים 

 ג'ין טירני – האתר הרשמי
 ג'ין טירני, באתר www.themave.com
 ג'ין טירני, במסד הנתונים של Turner Classic Movies

 ג'ין טירני, באתר "סרטים"
 ג'ין טירני, בערוץ הביוגרפיה

 תמונות של ג'ין טירני – בזמן צילומי הסרט "The Shanghai Gesture" (1941), בארכיון של נד סקוט 
 RICHARD SEVERO, Gene Tierney, 70, Star of 'Laura' And 'Leave Her to Heaven,' Dies, ניו יורק טיימס, 8 בנובמבר 1991.



 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:אישים שהונצחו בשדרת הכוכבים של הוליווד: קולנוע
קטגוריה:מתמודדים עם מגבלה נפשית: אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות האקדמיה האמריקאית לאמנויות הדרמה
קטגוריה:אמריקאיות שנולדו ב-1920
קטגוריה:אמריקאים שנולדו ב-1920
קטגוריה:אמריקאיות שנפטרו ב-1991
קטגוריה:אמריקאים שנפטרו ב-1991